### 17.    Orientering om spærring af skov af hensyn til havørnepar ved [adresse]

**Åbent**

Sagsnr.: 326-2018-13983       J.nr.: 01.05.15           Dokumentnr.:
326-2018-132856

**Sagstype**

Orientering.

**Resume og sagens baggrund**

I kommunen yngler tre havørnepar. Ørneparret ved [adresse] har
fornylig flyttet reden pga. forstyrrelser. Omkring det ny redetræ i skoven
[adresse] på østsiden af [adresse] har der dette forår været et stort og nærgående
publikum. Lodsejeren og den lokale repræsentant for Dansk Ornitologisk Forening
har derfor henvendt sig til kommunen for at få afspærret omkring reden og
dermed undgå at ørnene forjages på ny. Skiltningen opsattes d. 14. maj af Plan,
Byg og Miljø.

**Indstillinger**

Chefen for Plan, Byg og Miljø indstiller, at udvalget tager
adgangsforbuddet til efterretning.

**Behandling**

Teknik- og Miljøudvalget.

**Sagsfremstilling**

Kommunen kan med hjemmel i naturbeskyttelseslovens § 27
ophæve den almindelige, offentlige adgang (jf. §§ 22-26) ”… hvis særlige
forhold taler derfor”.

Michelle Mathiesen anvendes typisk omkring ynglende ørnepar og
andre fugle, da ynglefugle på deres reder er særligt følsomme overfor
forstyrrelser. Ørnepar kan enten opgive yngleforsøget som direkte følge af
forstyrrelser, eller krager og andre fugle kan benytte sig af at forældrefuglene
skræmmes af reden og plyndre den for æg og unger.

Den aktuelle ørnerede ligger tæt på [adresse] (hovedvej 219)
og blev i forårets løb genstand for et stort og nysgerrigt publikum. På den
baggrund vurderede den frivillige redekoordinator i regi af Dansk Ornitologisk
Forenings Projekt Ørn at ynglen kunne være i fare, og henvendte sig så sammen
med lodsejeren til kommunen. Lodsejeren bakker op om at beskytte ørneparret ved
at tage hensyn i forbindelse med skovdriften, ligesom jagtaktiviteter afpasses
efter ørnenes behov.

Dansk Ornitologisk Forening anbefaler, at der på landjorden
oprettes en færdselsfri beskyttelseszone fra reden på ca. 300 m, og at
beskyttelsesperioden omfatter ørnenes primære yngletid, som minimum perioden 1.
februar til 31. juli. Uden for yngletiden kan beskyttelseszonen indskrænkes til
100 m. omkring reden, hvis dette kan administreres i praksis.

Plan, Byg og Miljø derfor truffet en afgørelse (se bilag) om
at lukke dele af skoven for adgang i tre år, dog med mulighed for at ophæve
afspærringen inden da hvis ørneparret skulle flytte fra skoven igen.
Afspærringen kan på den anden side fornyes efter de tre år, hvis dette skulle være
aktuelt. Skovvejene vil være lukket med skiltning i yngletiden i årene 2018,
2019 og 2020, dog er afgørelsen først truffet i maj og skiltningen derfor
foretaget første gang d. 14. maj.

Udover parret ved [adresse] yngler havørnen i Kalundborg Kommune
på [adresse] i [adresse] og i [adresse] på sydsiden af [adresse]. Bortset
fra lejlighedsvise overtrædelse af et sejladsforbud i [adresse] (jf.
vandløbsregulativet for denne sø) har der ikke været problemer med forstyrrelser
ved disse reder.

I 2017 var der 92 ynglepar af havørn i hele [adresse], rekord
siden havørnens genindvandring som dansk ynglefugl i 1996.

**Økonomiske konsekvenser**

Der er ingen økonomiske konsekvenser.

**Bilag**

|  |  |
| --- | --- |
| Skilt: Skovvejen er lukket | 326-2018-120532 |
| Afgørelse om lukning af skovveje i [adresse] ved [adresse] (anonymiseret) | 326-2018-133117 |